ທ່ານ ທ​ຣຳ ກ່າວ​ໂຈມ​ຕີ ສະ​ມາ​ຊິກ​ສະ​ພາ​ສູງ ພັກ ​ຣີ​ພັບ​ບ​ລີ​ກັນ ໃນ​ຂະ​ນະ​ທີ່ ການ​ຕໍ່​ສູ້ ກັບ​ການ​ຟ້ອງ​ຮ້ອງ ດຸ​ເດືອດ​ຂຶ້ນ
ມັນ​ບໍ່​ມີຫຼັກ​ຖານ ກ່ຽວ​ກັບ ການ​ກະ​ທຳ​ຜິດ​ໂດຍ​ຮອງ​ປະ​ທາ​ນາ​ທິ​ບໍ​ດີ ຫຼື ລູກ​ຊາຍ​ຂອງ​ທ່ານ.
ປະທານາທິບໍດີ ສະຫະລັດ ທ່ານ ດໍໂນລ ທຣຳ ໃນວັນເສົາວານນີ້ໄດ້ທຳການຕໍ່ສູ້ກັບ ການຟ້ອງຮ້ອງຄັ້ງໃໝ່ ທີ່ເປັນໄພຂົ່ມຂູ່ກັບລັດຖະບານຂອງທ່ານ, ໂດຍກ່າວໂຈມຕີສະ ມາຊິກພັກຄົນສຳຄັນຂອງທ່ານ ສຳລັບການຕຳໜິວິຈານ ເລື່ອງທີ່ທ່ານຜັກດັນໃນຕ່າງ ປະເທດ ທຳການສືບສວນຄູ່ແຂ່ງທີ່ມີຄະແນນນຳໜ້າຈາກພັກເດໂມແຄຣັດ ປະທານາທິບໍດີສັງກັດພັກຣີພັບບລີກັນ, ຜູ້ທີ່ໄດ້ທຳການປະນາມຢ່າງຮຸນແຮງໃສ່ພັກ ເດໂມແຄຣັດ ແລະ ສື່ມວນຊົນໃນອາທິດນີ້ ໃນຂະນະທີ່ການສືບສວນການຟ້ອງຮ້ອງ ໃນລັດຖະສະພາຂະຫຍາຍອອກກວ້າງນັ້ນ, ໄດ້ຂຽນຂໍ້ຄວາມໃນທວິດເຕີວ່າ ສະມາຊິກ ສະພາສູງ ສະຫະລັດ ທ່ານ ມິດ ຣອມນີ ແມ່ນ “ຄົນຂີ້ອວດທະນົງຕົວ” ຜູ້ທີ່ໄດ້ຂັດແຍ້ງ ກັບຂ້າພະເຈົ້າຕັ້ງແຕ່ຕອນທຳອິດ ” ທ່ານ ຣອມນີ ຜູ້ທີ່ໄດ້ຜ່າຍແພ້ການເລືອກຕັ້ງປີ 2012 ໃຫ້ປະທານທິບໍດີ ບາຣັກ ໂອບາ ມາ ສັງກັດພັກເດໂມແຄຣັດ ນັ້ນ, ໄດ້ຕຳໜິວິຈານທ່ານ ທຣຳ ໃນວັນສຸກທີ່ຜ່ານມາ ສຳ ລັບການຂໍໃຫ້ ຈີນ ສືບສວນສອບສວນອະດີດຮອງປະທານາທິບໍດີ ທ່ານ ໂຈ ໄບເດັນ, ຜູ້ທີ່ກຳລັງພະຍາຍາມແຂ່ງຂັນເພື່ອເປັນຜູ້ຖືກສະເໜີຊື່ຂອງພັກເດໂມແຄຣັດ ສຳລັບ ການເລືອກຕັ້ງເປັນປະທານາທິບໍດີປີ 2020 ສະມາຊິກພັກຣີພັບບລີກັນ ຈາກລັດ ຢູທາ ຄົນດັ່ງກ່າວໄດ້ເວົ້າວ່າ ການຂໍຮ້ອງຂອງທ່ານ ທຣຳ ຕໍ່ ຈີນ ແມ່ນ “ຜິດ ແລະ ໜ້າຕົກໃຈ ” ໃນຂໍ້ຄວາມທີ່ຂຽນຢູ່ທວິດເຕີຕໍ່ມາ, ທ່ານ ທຣຳ ໄດ້ກ່າວວ່າ ທ່ານໄດ້ຍິນວ່າ ປະຊາຊົນ ໃນລັດ ຢູທາ ເສຍໃຈທີ່ໄດ້ເລືອກເອົາທ່ານ ຣອມນີ ເຂົ້າສະພາສູງໃນປີ 2018 ທ່ານ ທຣຳ ໄດ້ຂຽນວ່າ “ຂ້າພະເຈົ້າເຫັນດີ, ລາວແມ່ນຄົນໂງ່ ຜູ້ທີ່ໄດ້ເຮັດຕາມຈຸດປະສົງຂອງ ພັກເດໂມແຄຣັດ ທີ່ບໍ່ເຮັດຫຍັງ ຈົ່ງຟ້ອງຮ້ອງທ່ານ ຣອມນີ ” ທ່ານ ທຣຳ ໄດ້ປ້ອງກັນຕົວອີກຄັ້ງນຶ່ງວ່າ ການລົມໂທລະສັບກັບປະທານາທິບໍດີ ຢູເຄຣນ ທ່ານ ໂວໂລດີເມຍ ເຊເລັນສກີ ແມ່ນ “ເໝາະສົມ” ເຊິ່ງມັນໄດ້ກໍ່ໃຫ້ເກີດການສືບສວນ ເພື່ອຟ້ອງຮ້ອງ ໃນສະພາຕ່ຳທີ່ຖືກຄວບຄຸມໂດຍພັກເດໂມແຄຣັດ, ແລະ ໄດ້ກ່າວວ່າ ການໂທລະສັບຂອງທ່ານ ຫາ ຈີນ ເພື່ອທຳການສືບສວນສອບສວນ ທ່ານ ໄບເດັນ ແລະ ລູກຊາຍຂອງເພິ່ນ ທ່ານ ຮັ້ນເຕີ ແມ່ນເຊື່ອມໂຍງກັບການສໍ້ລາດບັງຫຼວງ, ບໍ່ແມ່ນເລື່ອງ ການເມືອງ ສະມາຊິກພັກຣີພັບບລີກັນ ອີກທ່ານນຶ່ງ, ທ່ານນາງ ຊູຊານ ຄອລລິນສ໌ ຈາກລັດ ເມນ, ໃນວັນເສົາວານນີ້ໄດ້ກ່າວວິຈານທ່ານ ທຣຳ ສຳລັບການຮຽກຮ້ອງໃຫ້ ຈີນ ສືບສວນທ່ານ ໄບເດັນ, ໂດຍເອີ້ນມັນວ່າ “ບໍ່ເໝາະສົມຢ່າງຊິ້ນເຊີງ” ໃນການໃຫ້ຄຳເຫັນຕໍ່ນັກຂ່າວໃນ ງານແຫ່ງນຶ່ງຢູ່ລັດຂອງທ່ານນາງ, ອີງຕາມການລາຍງານຂອງໜັງສືພິມ ແບັງກໍ ເດລີ ນິວສ໌ ອີງຕາມລາຍງານໃນທ້ອງຖິ່ນ, ທ່ານນາງ ຄອລລິນສ໌ ໄດ້ກ່າວວ່າ “ຂ້າພະເຈົ້າຄິດວ່າ ທ່ານປະທານາທິບໍດີ ໄດ້ທຳຄວາມຜິດພາດຢ່າງໃຫຍ່ ດ້ວຍການຂໍໃຫ້ ຈີນ ມີສ່ວນຮ່ວມ ໃນການສືບສວນສອບສວນຄູ່ແຂ່ງທາງການເມືອງຄົນນຶ່ງ ” ພັກເດໂມແຄຣັດໃນສະພາຕ່ຳ ແມ່ນກຳລັງພິຈາລະນາວ່າມັນມີຫຼັກຖານທີ່ຈະຟ້ອງຮ້ອງ ທ່ານ ທຣຳ ຫຼືບໍ່ ອີງຕາມການຮ້ອງຮຽນຂອງຜູ້ປະກາດຄວາມຜິດທີ່ເວົ້າວ່າ ທ່ານໄດ້ຂໍ ໃຫ້ທ່ານ ເຊເລັນສກີ ຊ່ວຍໃນການສືບສວນທ່ານ ໄບເດັນ ນັ້ນ ທ່ານ ຮັ້ນເຕີ ໄບເດັນ ໄດ້ຢູ່ໃນຄະນະກຳມະການຂອງບໍລິສັດແກັສທຳມະຊາດຂອງ ຢູເຄຣນ ເປັນເວລາຫຼາຍ ປີແລ້ວ ມັນບໍ່ມີຫຼັກຖານ ກ່ຽວກັບ ການກະທຳຜິດໂດຍຮອງປະທານາທິບໍດີ ຫຼື ລູກຊາຍຂອງ ທ່ານ